جمهور باشقانی رجب طیب اردوغان فیلیسطین دؤولت باشقانی محمود عباس ایله تلفونلا دانیشیب.
اردوغان محمود عباسا کئچمیش اولسون دیلک‌لرینی چاتدیریب و گؤروشده فیلیسطین ایله باغلی سون وضعیت موذاکیره اولونوب.
عباسا ساغلیق وضعیتی‌نین یاخشی اولدوغونو اؤیرنمک‌دن ممنون اولدوغونو بیل‌دیرن اردوغان 18 آوریلده ایستانبولدا کئچیریلن ایسلام امکداش‌لیق تشکیلاتی‌نین فوق العاده ایجلاسی و یئکون بیاننامه‌سی حاقیندا معلومات بؤلوشوب.
ایکی لیدر اوغورلو کئچن ایسلام امکداشلیق تشکیلاتی‌نین ایجلاسی‌نین ایسلام اؤلکه‌لری‌نین بیرگه موضعینی اورتایا قویما‌لاری باخیمیندان اؤنملی اولدوغونا ایشاره ائدیب‌لر.
اردوغان و عباس امریکانین ایسراییل-ده کی سفیرلیگینی قودسه کؤچورمه‌سی و ایسراییل-ین غزه-ده گوناه‌سیز اینسانلاری قتله یئتیرمه‌سیله اورتایا چیخان پوزونتولاری بمت-یه آپارماق موضوع سون‌داکی قرارلی موضع لرینی ده وورغولاییب‌لار.
فیلیسطین دؤولت باشقانی محمود عباس فیلیسطین‌لی‌لرین حاق‌لی داوا‌لارینا دستکینه گؤره جمهور باشقانی اردوغانین شخصینده بوتون تورکیه‌یه تشککور ائتدیگینی ده بیلدیریب.
